న్యూఢిల్లీ: ఎన్డీయే రైతు వ్యతిరేక విధానాలను కాంగ్రెస్ ఉపాధ్యక్షుడు రాహుల్ గాంధీ ఎండగడ్డారు. దేశ నిర్మాణంలో కీలక భూమిక పోషిస్తున్న రైతన్న కరవు కోరల్లో విలవిల్లాడుతుంటే ప్రధాని నరేంద్ర మోదీ ఎందుకు ఉపశమన చర్యలు తీసుకోవడం లేదని నిలదీశారు. కేంద్రం కరవు సహాయక ప్యాకేజీ ప్రకటించాలని కోరుతూ గత 18 రోజులుగా జంతర్మంతర్ వద్ద నిరసన తెలుపుతున్న తమిళనాడు రైతులను రాహుల్ శుక్రవారంనాడు కలుసుకుని వారికి సంఘీభావం తెలిపారు. రైతులు తమ గోడును ఆయనకు విన్నవించుకున్నారు. అనంతరం మీడియాతో రాహుల్ మాట్లాడుతూ 'ఇది రైతు వ్యతిరేక ప్రభుత్వం. గత మూడేళ్లుగా దేశంలో సంపన్న వ్యక్తులకు లక్ష రూపాయల చొప్పున కరవు రిలీఫ్ ప్రభుత్వం ఇచ్చింది. ఈ వివక్ష ఏమిటో అర్ధం కావడం లేదు. సంపన్నులకు కరవు రిలీఫ్ ఇచ్చి, దేశ నిర్మాణంలో పాలుపంచుకుంటున్న ప్రజలను (రైతులను) ప్రధాని ఎందుకు విస్మరిస్తున్నారు?' అని ప్రశ్నించారు. తమిళనాడు ప్రజల గోడు ప్రధాని వినాలని డిమాండ్ చేశారు. మోదీ రైతు వ్యతిరేక విధానాన్ని భారత ప్రజలు జీర్ణించుకోలేకున్నారని చెప్పారు. తక్షణం కరవు సహాయం అందించాలని, రుణాలు రద్దు చేసి తమకు అండగా నిలబడాలని, ఇందుకు అవసరమైన పరిష్కారం కనుగొనాలని రైతులు డిమాండ్ చేస్తున్నట్టు చెప్పారు.రైతులను పరామర్శించిన కనిమొళిజంతర్మంతర్ వద్ద నిరసన తెలుపుతున్న తమిళ రైతులకు డీఎంకే ఎంపీ కనిమొళి, కాంగ్రెస్ నేత మణిశంకర్ అయ్యర్ సంఘీభావం తెలిపారు. శుక్రవారంనాడు వారు రైతులను కలుసుకుని సంఘీభావం తెలిపారు. అనంతరం కనిమొళి మాట్లాడుతూ, రుణాలు రద్దు చేయాలంటూ గత పద్దెనిమిది రోజులుగా తమిళనాడు రైతులు నిరసన తెలుపుతున్నారని, నీళ్లు లేక పంటలన్నీ ఎండిపోయాయని ఆమె తెలిపారు. తమిళనాడులో అలాంటి కరవు పరిస్థితులు ఉన్నాయన్నారు. అయితే ఇంతవరకూ కేంద్రం స్పందించలేదని, ఎలాంటి భరోసా ఇవ్వలేదని ఆమె ఆవేదన వ్యక్తం చేశారు. ఈ వారం మొదట్లో ఏఐఏడీఎంకే సభ్యుడు, లోక్సభ డిప్యూటీ స్పీకర్ ఎం.తంబిదురై కూడా జంతర్మంతర్ వద్ద నిరసనకు దిగిన తమిళ రైతులను పరామర్శించి, వారి సమస్యలను ప్రధాని మోదీ దృష్టికి తీసుకువెళ్తానని హామీ ఇచ్చారు.
newdhilly: endeeye raitu vyatireka vidhaanaalanu congress upaadhyakshudu rahul gaandhi endagaddaaru. desha nirmaanamlo keelaka bhoomika pooshistunna raitanna karavu korallo vilavillaadutunte pradhaani narendra modii enduku upasamana charyalu teesukovadam ledani niladeesaaru. kendram karavu sahayaka packagy prakatinchaalani korutu gatha 18 rojulugaa jantarmantar vadda nirasana teluputunna tamilanadu raitulanu rahul sukravaaramnaadu kalusukuni vaariki sanghibhavam telipaaru. raitulu tama godunu aayanaku vinnavinchukunnaaru. anantaram meediatho rahul maatlaadutuu 'idhi raitu vyatireka prabhutvam. gatha moodellugaa desamlo sampanna vyaktulaku laksha roopaayala choppuna karavu releaf prabhutvam ichindi. ee vivaksha emito ardham kaavadam ledu. sampannulaku karavu releaf ichi, desha nirmaanamlo paalupanchukuntunna prajalanu (raitulanu) pradhaani enduku vismaristunnaaru?' ani prasninchaaru. tamilanadu prajala godu pradhaani vinaalani demand chesaru. modii raitu vyatireka vidhaanaanni bhaarata prajalu jeerninchukolekunna cheppaaru. takshanam karavu sahayam andinchaalani, runaalu raddu chesi tamaku andagaa nilabadaalani, induku avasaramaina parishkaaram kanugonaalani raitulu demand chestunnattu cheppaaru.raitulanu paraamarsinchina kanimolijantarmantar vadda nirasana teluputunna tamila raitulaku dmca empy kanimoli, congress netha manisankar ayyar sanghibhavam telipaaru. sukravaaramnaadu vaaru raitulanu kalusukuni sanghibhavam telipaaru. anantaram kanimoli maatlaadutuu, runaalu raddu cheyalantu gatha paddenimidi rojulugaa tamilanadu raitulu nirasana teluputunnaarani, neellu leka pantalannee endipoyayani aame telipaaru. tamilanaadulo alanti karavu paristhitulu unnaayannaaru. ayithe intavarakuu kendram spandinchaledani, elanti bharosa ivvaledani aame aavedana vyaktam chesaru. ee vaaram modatlo aidaenke sabhyudu, loksabha deputy speaker em.tambidurai kuudaa jantarmantar vadda nirasanaku digina tamila raitulanu paraamarsinchi, vaari samasyalanu pradhaani modii drushtiki teesukuveltaanani haami icharu.